Двориште (манифестација)
Двориште је програм назван једноставно Догађања у дворишту. Започет 1987. – најистрајнија је и 30 година  најпопуларнија манифестација коју приређује Матична библиотека „Љубомир Ненадовић" у Ваљеву. То је у суштини књижевна манифестација, али је временом постала културна манифестација гостовања и других уметности.

Историјат 
Манифестација Двориште почела је да се организује 1987.године. Иако замишљена као превасходна књижевна трибина за представљање најзначајнијих писаца, књижевних критичара, теоретичара и историчара књижевности, ширина наслова и интересовање публике отворили су Двориште за гостовање из других уметности, као и познатих зналаца разних струка. 
Атмосфера летњих вечери под, најчешће, ведрим небом и спремност гостију за дијалог са публиком одлике су ових необичних догађања због којих је два пута, 1998. и 2001. – освојена годишња награда за најбољи културни догађај у граду.

Културни живот Ваљева 
Давне 1987. године, кад је и почело, Двориште је била једна од најбољих и најчувенијих књижевних трибина у Југославији оног времена. И данас Двориште је незаобилазни део ваљевске културне понуде без које су лета у овом граду, просто, незамислива. Манифестација окупља наше значајне књижевнике где се представља и њихово стваралаштво. Поред значајних имена у културном животу Србије, посебна пажња  је усмерена на завичајну културу Ваљева. На Манифестацији се представљају и многи завичајни писци, али и уметници.

Завичајни писци 
Поред великих и познатих имена наше културне сцене негује се и завичајна култура, те су на манифестацији Двориште учествовали и бројни завичајни писци и уметници:
 Славен Радовановић
 Драган Павловић
 Јанко Левнаић
 Марија Шкорнички
 Радован Бели Марковић
 Петар Пајић
 Жељко Обреновић

Значајне личности учесници на манифестацији 
Ову манифестацију су током тридесет година посетиле бројне знамените личности (преко стотинак) писаца, мислилаца, филозофа и уметника:
 Матија Бећковић 
 Мирјана Бобић Мојсиловић
 Вида Огњеновић
 Зоран Богнар
 Сања Домазет
 Михајло Пантић
 Андреј Јелић Мариоков
 Владимир Кецмановић
 Перо Зубац
 Владимир Арсенијевић
 Владимир Пиштало
 Видосав Стевановић
 Радован Бели Марковић
 Тања Крагујевић
 Милисав Савић
 Драгослав Михајловић
 Милорад Павић
 Владета Јеротић
 Горан Петровић
 Драгош Калајић
 Иван Ивањи
 Јован Радуловић
 Мирко Магарашевић
 Мошо Одаловић
 Радмила Гикић Петровић
 Владислав Бајац
 Петар Пајић
 Јелена Ленголд
 Милован Данојлић
 Милета Продановић
 Филип Давид
 Александар Тишма
 Добрило Ненадић
 Данко Поповић
 Слободан Селенић
 Павле Угринов
 Светислав Басара
 Душан Ковачевић
 Александар Гаталица
 Љубомир Симовић

Референце

Спољашње везе 
 30 година манифестације Двориште
 Летње манифестације у Ваљеву
Манифестације у Ваљеву
Књижевне манифестације у Србији